open-index/open-wikipedia-markdown huggingface dataset:
எப்போதும் வென்றான்

**எப்போதும் வென்றான்** (ஆங்கிலம்:EPPODUMVENDRAN) இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், விளாத்திகுளம் சட்டமன்றத் தொகுதி, ஒட்டப்பிடாரம் ஊராட்சி ஒன்றியத்தில் இருக்கும் ஓர் ஊராட்சி. ஒட்டப்பிடாரம் வருவாய் வட்டத்தின் 3-ஆவது எண் கொண்ட வருவாய் கிராமம் (கிராம எண்: 3) ஆகும். இந்த ஊரில் **எப்போதும் வென்றான் நீர்த்தேக்கம்** என்னும் பெயரில் தூத்துக்குடி மாவட்டத்தின் இரண்டாவது பெரிய நீர்த்தேக்கம் அமைந்துள்ளது. வழிபாட்டுத் தலம் என எடுத்துக் கொண்டால், இங்கு சோலையப்பசாமி திருக்கோவில் உள்ளது. ‘எப்போதும் வென்றான்’ என்பதன் பெயர்க்காரணத்திற்காக சில வரலாறுகளை சொல்கிறார்கள். குறிப்பாக, பாஞ்சாலங்குறிச்சி பாளையத்தை ஆட்சிசெய்த வீரபாண்டிய கட்டபொம்மன் மன்னர் சேவல் சண்டையில் அதிக வெற்றிகளை குவிக்க உதவிய களமாக இந்த ஊர் இருந்துள்ளதாக சொல்கிறார்கள். இந்த ஊராட்சியில் அரசு உயர்நிலைப்பள்ளி ஒன்று உள்ளது. தனியார் சார்பில் பவர்பிளாண்ட் ஒன்றும், சில பஞ்சாலைகளும் உள்ளன.

திருச்செந்தூர் முருகன் கோயிலில் இந்து சமய அறநிலையத்துறை பரிசோதனை அதிகாரியாக இருந்த சுப்பிரமணியம் 1980-ஆம் ஆண்டு நவம்பர் 26-ஆம் தேதி தான் தங்கியிருந்த அறையில் மர்மமான முறையில் இறந்து கிடந்தார். அப்போது மிகவும் பரபரப்பை ஏற்படுத்திய இந்த மர்மமரணம் குறித்த உண்மைத் தகவல்களை எம்.ஜி.ஆர் தலைமையிலான அரசு வெளியிட தயக்கம் காட்டிவந்தது. எனவே, இதனை கண்டித்து, அப்போதைய திமுக தலைவரும் முன்னாள் முதலமைச்சருமான கலைஞர் மு. கருணாநிதி 1982-இல் மதுரை முதல் திருச்செந்தூர்வரை 200 கி.மீ. தொலைவுக்கு ‘நீதி கேட்டு நெடும்பயணம்' என்ற நடைபயணத்தை மேற்கொண்டார். தமிழக அரசியல் வரலாற்றில் முக்கிய நடைபயணமாக கருதப்படும் இந்த பயணத்தை எப்போதும் வென்றான் கிராமத்தின் வழியாக மேற்கொண்ட கலைஞர், இந்தக் கிராமத்தில் சில மணிநேரம் ஓய்வும் எடுத்துள்ளார். இதுகுறித்து தன்னுடைய வாழ்க்கை வரலாற்று நூலான ‘நெஞ்சுக்கு நீதி’ தொகுப்பிலும் விரிவாக குறிப்பிட்டுள்ளார் கலைஞர் கருணாநிதி. அதோடு மட்டுமின்றி, தேர்தல் பரப்புரைகளின்போது, தூத்துக்குடி மாவட்டத்தில் ‘எப்போதும் வென்றான்’ என்று ஒரு கிராமம் இருக்கிறது என சொல்லி, அதேபோல ‘எப்போதும் வென்றான்களாக நாம் இருக்க வேண்டும்’ என பேசுவார் கலைஞர்.

## அமைவிடம்
மதுரையிலிருந்து தூத்துக்குடி செல்லும் நான்கு வழி தேசிய நெடுஞ்சாலையில் எட்டையபுரத்திலிருந்து சுமார் 10 கி.மீ.தூரத்திலும், தூத்துக்குடியில் இருந்து சுமார் 27 கி.மீ.தூரத்திலும் அமைந்துள்ளது. கடல் மட்டத்திலிருந்து 225 மீட்டர் உயரத்தில் உள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, இங்கு 828 பேர் வசிக்கின்றார்கள். இதில் ஆண்கள் 403, பெண்கள் 425 பாலின விகிதம் 960. எழுத்தறிவு பெற்றவர்கள் 372 பேர். இதில் 271 பேர் ஆண்கள்; 101 பேர் பெண்கள். எழுத்தறிவு பெற்றுள்ளோர் சதவீதம் 53.22. ஆறு வயதுக்குட்பட்டோர் மொத்தம் 129 ஆண் குழந்தைகள் 66,பெண் குழந்தைகள் 63 ஆவர்.

## நிர்வாக அலகு
*மாவட்டம்: தூத்துக்குடி
*வருவாய் கோட்டம்: கோவில்பட்டி
*வட்டம்: ஓட்டப்பிடாரம்
*வருவாய் கிராமம்: எப்போதும் வென்றான்
*ஊராட்சி ஒன்றியம்: ஓட்டப்பிடாரம்
*ஊராட்சி மன்றம்(பஞ்சாயத்து): எப்போதும் வென்றான்

## வெளி இணைப்புகள்
* விக்கிமேப்பியாவில் எப்போதும் வென்றான் அமைவிடம்
*எப்போதும் வென்றான் அமைவிடம்

## அடிக்குறிப்பு

பகுப்பு:தூத்துக்குடி மாவட்டத்திலுள்ள கிராமங்கள்
பன்னாட்டு சுழற் சங்கம்

**பன்னாட்டு ரோட்டரி சங்கம்** என்னும் **பன்னாட்டு சுழற் சங்கம்** (Rotary International) என்பது சமூக சேவையை நோக்கமாகக் கொண்ட ஒரு பன்னாட்டுச் சங்கமாகும். இது உலகில் நல்லெண்ணம், அமைதி ஆகியவற்றை  உருவாக்க உதவும் பொருட்டு வணிகர் மற்றும் தொழிலதிபர்கள் ஆகியோரால் உருவாக்கப்பட்ட ஒரு மதச்சார்பற்ற, நிறம், இனம், மதம், பால், அரசியல் சார்பற்ற அனைத்து மக்களுக்கும் பொதுவான ஒரு திறந்த அமைப்பு ஆகும். உலகம் முழுவதும்  34.282 சங்கங்களும்,  1.2 மில்லியன் உறுப்பினர்களும் உள்ளனர்.  ரோட்டரி கிளப் உறுப்பினர்கள் **ரோட்ரியன்ஸ்** என்று அழைக்கப்படுகின்றனர். இதன் உறுப்பினர்கள் பொதுவாக வாரத்திற்கு ஒரு நாள் விருந்துடன் சந்திக்கின்றனர் அச்சமயத்தில் தங்கள் சேவை, இலக்குகள், பணிகள் போன்றவற்றைப் பற்றி விவாதிக்கின்றனர். ரோட்டரியின் முதன்மைக் குறிக்கோள் "தன்னைவிட மேலானது சேவை" என்பது; அதன் இரண்டாம் பொன்மொழி, "மிகச்சிறந்த இலாபம் என்பது சேவையே ஆகும்." என்பது
.
## வரலாறு
முதல் ரோட்டரி சங்கம் உருவாக்கியவர் **பால் பி ஹாரிஸ்** என்பவராவார்.  மூன்று வர்த்தக நண்பர்களுடன்  சிகாகோ நகரில் உள்ள டியர்பார்ன் தெருவில் உள்ள ஹாரிசின் நண்பர் கஸ்டவ் ஈ லோஹிர் என்பவரின் அலுவலகத்தில், பிப்ரவரி 23, 1905 அன்று கூடி சங்கத்தைத் துவக்கினர். In addition to Harris and Loehr (a mining engineer and freemason) இச்சங்கத்துக்கு உறுப்பினர்கள் ரோட்டரி கிளப் என்ற பெயரை தேர்ந்தெடுத்தனர். துவக்கத்தில் இவர்கள் ஒருவொருவர் அலுவலகங்களில் அடுத்த வந்த வாராந்திர சங்கக் கூட்டங்கள் சுழற்சி முறையில் நடத்தப்பட்டன. துவக்கப்பட்ட ஒரு ஆண்டுக்குள், சிகாகோவில் சங்கம் வளர்ந்து பெரிய ஆனது இதனால் ஒரு பொதுவான இடத்தில் வாராந்திர கூட்டங்களை நடத்தத் துவக்கினர்.

அடுத்தடுத்த நான்கு ரோட்டரி சங்கங்கள் ஐக்கிய அமெரிக்காவின்  மேற்கு நகரங்களான சான் பிரான்சிஸ்கோ , பின்னர் ஓக்லாண்ட் , லாஸ் ஏஞ்சல்ஸ் , சியாட்டில் . ஆகிய இடங்களில் துவக்கப்பட்டன.அமெரிக்காவில் ரோட்டரி கிளப்புகள் தேசிய கூட்டமைப்பு 1910இல் உருவானது.22 பிப்ரவரி 1911 அன்று ரோட்டரி கிளப் டப்ளின் முதல் கூட்டம், அயர்லாந்தின் டப்ளினில் நடைபெற்றது. ஐக்கிய அமெரிக்காவுக்கு வெளியே முதன் முரலில் சோட்டரி சங்கம் 1912இல் கனடாவில் வினிபெக் நகரில் நிறுவப்பட்டது.  To reflect the addition of a club outside of the United States, the name was changed to the International Association of Rotary Clubs in 1912.அமெரிக்க ஐக்கிய நாடுகளுக்கு வெளியே சங்கங்கம் துவக்கப்பட்டக் காரணத்தால் சங்கத்தின் பெயர் 1912 இல் பன்னாட்டு ரோட்டரி  சங்கம் என்று மாற்றப்பட்டது. 

ஆகஸ்ட் 1912 ஆம் ஆண்டில், ரோட்டரி சங்கம் வட அமெரிக்காவுக்கு வெளியே  லண்டனில் முதன்முதலில் துவக்கப்பட்டது.

கியூபாவில்  1916இலும்,  1919 இல், பிலிப்பைன்சிலும், இந்தியாவில் 1920லும் சங்கங்கள் துவக்கப்பட்டன.

1925 களில், சங்க உறுப்பினர்கள் எண்ணிக்கை 20,000 க்கும் மேல் தாண்டி சங்கங்களின் எண்ணிக்கையும் 200ஆக உயர்ந்தது. 

## மேற்கோள்

பகுப்பு:அமைப்புகள்
தேடல் நடுநிலைத்தன்மை

**தேடல் நடுநிலைத்தன்மை** என்பது தேடல் பொறிகள் தேடல் முடிவுகளை வழங்க வகுக்கும் திருத்தக் கொள்கைகளில், முடிவுகளின் விரிவு, நடுநிலை, பொருத்தம் போன்றவைத் தவிர்த்த வேறு காரணங்களைக் கருதக் கூடாது எனும் கொள்கையாகும். அதாவது ஒரு பயனர் தேடுபொறியிடம் ஏதேனும் வினவினால், அதன் வரம்பில் உள்ள மிகப் பொருத்தமான முடிவுகளை எவ்வித வளைவு நெளிவுக்கும் உட்படுத்தாமல், தொடர்பான முடிவுகளை ஒதுக்காமலும், தொடர்பற்ற முடிவுகளைத் திணிக்காமலும் வழங்க வேண்டும்.
## மேற்கோள்கள்

பகுப்பு:இணைய சமத்துவம்
அயோடின் முப்புளோரைடு

**அயோடின் முப்புளோரைடு** (*Iodine trifluoride*) என்பது IF3 என்ற மூலக்கூறு வாய்பாடு கொண்ட ஆலசனிடைச் சேர்மம் ஆகும். மஞ்சள்நிற திண்மமாக காணப்படும் இவ்வேதிப்பொருள் -28 பாகை செல்சியசு வெப்பநிலையில் சிதைவடைகிறது. தனிமங்களில் இருந்து தொகுப்பு வினையின் வழியாக இதைப் பெறமுடியும் ஆனால் மிகுந்த கவனத்துடன் செயல்படாவிட்டால் வினையின் இறுதியில் IF<sub>5</sub> உருவாகிவிடும் என்பதைக் கவனத்திற் கொள்ளவேண்டும்.

## வினைகள்
 
F<sub>2</sub> – 45 பாகை செல்சியசு வெப்பநிலையில் CCl<sub>3</sub>F முன்னிலையில் அயோடினுடன் வினைபுரிந்து அயோடின் முப்புளோரைடைக் கொடுக்கிறது. குறைவான வெப்பநிலையில் புளோரினேற்ற வினையை மாற்று முறையாக கையாள முடியும். I2 + 3XeF<sub>2</sub> → 2IF3 + 3Xe. நிலைப்புத்தன்மை குறைவான சேர்மமாக இருப்பதால் அயோடின் முப்புளோரைடு தொடர்பான கூடுதல் விவரங்கள் அறியப்படவில்லை. 

## வேதிப்பண்புகள்
அயோடின் முப்புளோரைடு ஐந்து இலத்திரன் இணைகளைக் கொண்டுள்ளது. குளோரின் முப்புளோரைடு போலவே T-வடிவத்தில் காணப்படுகிறது என்று வலுவளவு ஓட்டு இலத்திரன் சோடிகளின் தள்ளுகைக் கொள்கை கணித்துள்ளது..

## மேற்கோள்கள்

பகுப்பு:புளோரைடுகள்
பகுப்பு:இடைஉப்பீனி சேர்மங்கள்
பகுப்பு:அயோடின் சேர்மங்கள்
அயோடின் முக்குளோரைடு

**அயோடின் முக்குளோரைடு** (Iodine trichloride ) என்பது I2Cl6 என்ற மூலக்கூறு வாய்பாடு கொண்ட அயோடின் மற்றும் குளோரின் கலந்துள்ள ஆலசனிடை அல்லது இடை உப்பீனிச் சேர்மம் ஆகும். அடர்மஞ்சள்நிற திண்மமாக காணப்படும் இச்சேர்மம் I2Cl6, Cl2I(μ-Cl)2ICl2,  என்று பாலமிடும் இரண்டு குளோரின் அணுக்களைப் பெற்று இருபடிச் சேர்மமாக காணப்படுகிறது

அயோடினுடன் – 70 பாகை செல்சியசு வெப்பநிலையில் திரவநிலையில் உள்ள குளோரினை அதிகளவில் செலுத்துவதன் மூலமாக அயோடின் முக்குளோரைடைத் தயாரிக்க முடியும். உருகலில் இது கடத்தும் பண்புடன் இருப்பதால் வினையில் பிரிகைக்கான அடையாளம் தெரிகிறது

:I2Cl6  ICl2+ + ICl4−

திரவநிலையில் உள்ள அயோடினுடன் குளோரின் வாயுவை 105 பாகை செல்சியசு வெப்பநிலையில் சேர்த்து சூடுபடுத்தியும் அயோடின் முக்குளோரைடைத் தயாரிக்க முடியும்.

அயோடின் முக்குளோரைடு ஓர் ஆக்சிசனேற்ற முகவராகச் செயல்படுகிறது. கரிமச் சேர்மங்களுடன் இணைய நேர்ந்தால் தீயை உருவாக்க வல்லதாக உள்ளது.

## மேற்கோள்கள்

பகுப்பு:அயோடின் சேர்மங்கள்
பகுப்பு:குளோரைடுகள்
பகுப்பு:இடைஉப்பீனி சேர்மங்கள்
பகுப்பு:ஆக்சிசனேற்றிகள்
நிக்கோல்-ரெயின் லெப்பாட்

**நிக்கோல்-ரெயின் லெப்பாட்** (*Nicole-Reine Lepaute*, 5 சனவரி 1723 – 6 டிசம்பர் 1788) என்பவர் பிரான்சு வானியலாளரும், கணிதவியலாளரும் ஆவார். இவர் பாரிசு வான்காணகத்தில் 1732 முதல் 1788 வரை பணியில் இருந்தார். ஹேலியின் வால்வெள்ளி 1759 ஏப்ரல் 13 இல் திரும்பத் தோன்றிய போது வியாழன் கோளும் காரிக் கோளும் புவியீர்ப்பால் அதை எவ்வளவு தொலைவு இழுக்கின்றன என்ற ஆய்வில் ஏ. சி. கிளாரட்டுக்குத் துணை புரிய லெப்பாட் அங்கு சேர்ந்தார். 1764 இல் நிகழ்ந்த சூரிய ஒளிமறைப்பை இவர் ஐரோப்பா முழுமைக்கும் பதிவு செய்தார். இப்பதிவுப்படம் பிரெஞ்சு அரசால் வெளியிடப்பட்டது.

பிரெஞ்சு அறிவியல் புலங்களுக்கான கல்விக்கழகம் வெளியிட்ட’வானோடிகளுக்கும் கடலோடிகளுக்கும் பயன்படும் வான்குறிப்பு அட்டவணையை உருவாக்க 1759முதல்1774வரை இலாலண்டேவுடன் இணைந்து பணிபுரிந்தார். இவர் 1774முதல் 1783வரை ‘வான்பொருள் இருப்பு அட்டவணை’யின் (Astronomical Ephemeris) ஏழாம், எட்டாம் தொகுதிகளில் விண்மீன்களுடன் சூரியன், நிலா, கோள்களின் இருப்புகளையும் காட்டும் நுட்பத்தை உருவாக்கி 1784முதல்1792 வரையுள்ள பத்தாண்டுக் கால கட்டத்துக்கு அவற்றையும் அதில் இணைத்து வெளியிட்டார். இவரது நினைவாக சிறுகோள் ஒன்றுக்கு "7720 லெப்பாட்" எனவும், நிலவுக் குழி ஒன்றுக்கு "லெப்பாட்" எனவும் பெயரிடப்பட்டுள்ளது.

## மேற்கோள்கள்

## புற இணைப்புகள்
*

பகுப்பு:1723 பிறப்புகள்
பகுப்பு:1788 இறப்புகள்
பகுப்பு:பிரெஞ்சு வானியலாளர்கள்
பகுப்பு:பெண் வானியலாளர்கள்
இந்தியாவில் இணைய சமத்துவம்

ஏப்ரல் 2015 வரையில் **இந்தியாவில் இணைய சமத்துவத்தை** நிர்வகிக்கும் சட்டம் எதுவும் இயற்றப்படவில்லை. இணைய சமத்துவம் என்பது இணையத்தில் பயனர்கள், அவர்கள் நாடும் பொருள், வலைதளம், பயன்படுத்தும் கருவிகள், இயக்கி, வலைபீடம் முதலியவற்றின் அடிப்படையில் வேற்றுமை பாராட்டாமல், வெவ்வேறு விதமான கட்டணங்கள் வசூலிக்காமல் அனைவரையும் சமமாக பாவிக்க வேண்டும் என்ற கொள்கை . ஏற்கனவே இந்திய இணையச் சேவை வழங்கிகளால் இணைய சமத்துவக் கொள்கை மீறல்கள் நிகழ்த்தப்பட்டுள்ளன.

*ஓவர் தி டாப் (ஓ.டி.டி) சேவைகளுக்கான ஒழுங்குமுறை கட்டமைப்பு* தொடர்பான கலந்தாய்வு அறிக்கையை இந்தியத் தொலைத்தொடர்பு ஒழுங்குமுறை ஆணையம் பொதுமக்களின் கருத்துக்காக 2015 மார்ச்சில் வெளியிட்டுள்ளது. இவ்வறிக்கை ஒருதலைப் பட்சமாக விளங்குவதாகவும், குழப்பங்கள் நிரம்பியதாகவும் இருப்பதாகக் கடுமையாக விமரிசிக்கப்பட்டுள்ளது. இந்திய இணைய பயனர்களிடமிருந்தும், பல அரசியல் தலைவர்களிடமிருந்தும் இவ்வறிக்கைக்கு எதிராக கண்டனங்கள் எழுந்துள்ளன.

## மேற்கோள்கள்

பகுப்பு:இணைய சமத்துவம்
எமதூதர்கள்

**எமதூதர்கள்** (Yamaduta) இந்து தொன்மவியலின்படி, எமதர்மராசாவின் தூதுவர்கள். எமனின் கட்டளைப்படி வாழுங்காலம் முடிந்த உயிர்களைக் கவர்ந்து, எமனின் முன் நிறுத்தி, பின் அவ்வுயிர்கள் செய்த பாவபுண்ணியத்திற்கு ஏற்ப சொர்க்கம் அல்லது நரகத்திற்கோ அழைத்துச் செல்பவர்கள். இவர்களை **எமகிங்கரர்கள்** என்றும் அழைப்பர்.

## மேற்கோள்கள்


பகுப்பு:இந்து தொன்மவியல் மாந்தர்
யமுனோத்திரி

**யமுனோத்திரி** (Yamunotri)  () யமுனை ஆற்றின் பிறப்பிடமாகும். இது இந்தியாவின், இமயமலை கார்வால் மலைத்தொடரில் உத்தரகாண்ட் மாநிலத்தில் அமைந்துள்ள இந்துக்களின் புனித தலங்களில் ஒன்று. இங்கு அன்னை யமுனோத்திரி கோயில் உள்ளது. யமுனோத்திரி கடல் மட்டத்திலிருந்து 3293 மீட்டர் உயரத்தில், உத்தரகாசி மாவட்டத்தின் தலைமையிடமான உத்தரகாசி நகரத்திலிருந்து 30 கி. மீ., தொலைவில் உள்ளது. யமுனோத்திரி கோயில் அருகே வெந்நீர் ஊற்றுகள் உண்டு. 

## புவியியல்
உலக வரைபடத்தில் யமுனோத்திரி  பாகையில் உள்ளது.  உயரத்தில் அமைந்துள்ளது.
## இதனையும் காண்க
* கங்கோத்திரி கோயில்
* பத்ரிநாத் கோயில்
* கேதார்நாத் கோயில்
* ஜோஷி மடம்
* அனுமான் சட்டி
## மேற்கோள்கள்

பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:யமுனை ஆறு
ஜோனதன் ஸ்விப்ட்

**ஜோனத்தன் ஸ்விப்ட்** (*Jonathan Swift*, 30 நவம்பர், 1667 – 19 அக்டோபர், 1745)  ஓர் ஆங்கில அயர்லாந்து எழுத்தாளரும், கவிஞரும், விகடகவியும், கட்டுரையாளரும், அரசியல்வாதியுமாவார். சிறிது காலம் டப்லினில் செயிண்ட் பாட்ரிக் தேவாலயத்தின் பாதிரியாராகப் பணியாற்றி பின் அதன் அதிகாரியுமானார். இவர் "கலிவரின் பயணங்கள்" என்ற உலகப் புகழ்பெற்ற புனைகதை மூலம் அறியப்படுகிறவர் ஆவார்.  *புத்தகங்களின் யுத்தம்*, *டிராப்பியரின் கடிதங்கள்* போன்றவை இவரது புகழ்பெற்ற  பிற படைப்புகள் ஆகும்.

## இளமை
ஜோனதன் ஸ்விப்ட் அயர்லாந்தில் உள்ள டப்லின் நகரத்தில் 1667- ஆம் ஆண்டில் பிறந்தார். இவரின் தந்தை பெயரும் ஜோனதன் ஸ்விப்ட் ஆகும். இரண்டாவது குழந்தையாக இவர் பிறந்த ஏழு மாதங்களில் அதே வருடத்தில்  தந்தை இறந்தார். இவரது தாய் ஹெரிக் ஆவார். 1688 ஆம் ஆண்டில் இரண்டாம் ஜேம்ஸ் பதவி துறந்ததைத் தொடர்ந்து  கத்தோலிக்கக் கலகம் ஆங்கிலக் குடியுரிமைப் போர் வெடித்தது. நிலச்சுவான்தாரராக இருந்த தந்தையின் சொத்துகளை அரசு பறித்துக் கொண்டது. எனவே ஸ்விப்ட் அவரது தாயாருடன் அகதியாக இங்கிலாந்துக்குச் சென்றார். அங்கு சர் வில்லியம் டெம்பிள் பிரபுவின் நம்பிக்கைக்குரியவரும் தனது  உறவினருமான குட்வின் என்பவரது பாதுகாப்பில் வளர்ந்து பின்னர்  வில்லியம் டெம்பிள் பிரபுவின் செயலாளராகவும் ஆனார்.

## மேற்கோள்கள்


## வெளி இணைப்புகள்

* 
* BBC audio file "Swift's *A modest Proposal*". BBC discussion. *In our time*.
* 
* Jonathan Swift at the National Portrait Gallery, London
* Swift, Jonathan (1667–1745) Dean of St Patrick's Dublin Satirist at the National Register of Archives

பகுப்பு:1667 பிறப்புகள்
பகுப்பு:1745 இறப்புகள்
பகுப்பு:ஐரிய எழுத்தாளர்கள்
பகுப்பு:ஆங்கிலக் கவிஞர்கள்
பகுப்பு:ஆங்கில எழுத்தாளர்கள்
இணைய சமத்துவச் சட்டம்

**இணைய சமத்துவச் சட்டம்** என்பது இணைய சமத்துவக் கொள்கையை வலியுறுத்தும் சட்டங்களையும், ஒழுங்கு முறைகளையும் குறிப்பதாகும்.

அகண்டலைவரிசை சேவை வழங்கிகள் எந்தவொரு இணையப் பொருளடக்கங்களைத் தடுக்கவோ, பிணையத்தின் செயல்திறனைக் குறைக்கவோ எண்ணம் கொள்ளாத போது, இணைய சமத்துவத்தை வலிந்து செயல்படுத்தும் ஒழுங்குமுறைகள் தேவையற்றது என்று இணைய சமத்துவ வலியுறுத்தலுக்கு எதிரானோர் கூறுகின்றனர்  அகண்டலைவரிசை வழங்கிகளின் வேற்றுமை பாராட்டலைத் தவிர்க்கும் தீர்வாக, தற்போது பல தரப்புகளிலும் அவர்களிடையே குறுகியிருக்கும் போட்டியை அதிகப் படுத்துவதே சிறந்தது என்று மேலும் அவர்கள் வாதிடுகின்றனர்..

## மேற்கோள்கள்

பகுப்பு:இணையம்
பகுப்பு:இணைய சமத்துவம்
தரவு பொட்டல ஆழ் சோதனை

**தரவு பொட்டல ஆழ் சோதனை** (ஆங்கிலத்தில் *Deep packet inspection*; **டி.பி.ஐ**, **தரவு பொட்டல முழு சோதனை** மற்றும் **தகவல் பிரிப்பு** என்றும் வழங்கப்படும்) என்பது, கணினி பிணையங்களில் சோதனை முனைகளைக் கடக்கும் பொட்டலங்களின் தரவு பகுதிகளை (இயன்றபோது தலைப்பகுதியையும்) ஆய்ந்து, நெறிமுறை விலகிய பொட்டலங்கள், நச்சுநிரல்கள், எரித மின்னஞ்சல்கள், ஊடுருவல்கள் முதலியவற்றைத் தேடியோ, எவ்வகை பொட்டலங்கள் சோதனை முனையைக் கடக்கலாம் என்று வகுக்கப்பட்ட விதியின் அடிப்படையிலோ, வேறு இலக்கிற்கு பொட்டலத்தை திசைவிக்க வேண்டியோ, அல்லது புள்ளிவிவரங்களைச் சேகரிக்கவோ, அவற்றை வடிகட்டும் முறைகளுள் ஒன்று. ஐ.பி. பொட்டலங்கள் பல தலைப்பகுதிகளைக் கொண்டிருக்கும். பிணையக் கருவிகள் இயல்பான வெயல்பாட்டிற்கு இ.நெ.ப.4 தலைப்பகுதிகளின் முதல் தலைப்பகுதியை மட்டும் பயன்படுத்துவதே போதுமானது. அதன் இரண்டாம் தலைப்பகுதியைப் பயன்படுத்துவது மேலோட்டமான பொட்டல சோதனையாகக் கருதப்படுகிறது..

## மேற்கோள்கள்

பகுப்பு:இணைய சமத்துவம்
பகுப்பு:சீனாவில் மனித உரிமைகள்
மனித உரிமைகள் நாள்

ஐக்கிய நாடுகள் அவை 1948 ஆம் ஆண்டு டிசம்பர் 10 ஆம் நாள் **உலக மனித உரிமைப் பேரறிக்கை** என உலக மக்கள் அனைவருக்குமான வாழ்வுரிமைகளை பிரகடனப்படுத்தியது. அந்த நாளைக் குறிக்கும் வகையில் ஆண்டுதோறும் டிசம்பர் 10 ஆம் தேதி உலக நாடுகள் அனைத்தாலும் ”மனித உரிமை நாள்” கொண்டாடப்படுகிறது.

1948 டிசம்பர் 10ஆம் நாள் ஒன்றுக்கூடிய ஐக்கிய நாடுகளின் பொது அவையால் அனைத்துலக மனித உரிமைகள் சட்டம் ஏற்றுக் கொள்ளப்பட்டதை பெருமைப்படுத்தும் பொருட்டு இந்நாள் கடைப்பிடிக்கப்படுகிறது. ஐ.நா.வின் பொது அவை நாடுகளுக்கும் தன்னார்வ நிறுவனங்களுக்கும் விடுக்கப்பட்ட வேண்டுகோளுக்கிணங்க 1950 முதல், டிசம்பர் 10 ஆம் நாள் மனித உரிமைகள் நாளாக கடைப்பிடிக்கப்படுகிறது.

ஐக்கிய நாடுகள் அவையின் நிகழ்வுகளில் முதன்மையான இந்நாளில், நியூயார்கில் அமைந்துள்ள அதன் தலைமைப்பீடத்தில் முக்கிய நிகழ்வுகள் இடம்பெறுவது வழக்கமாகும். இந்நாளில் ஐந்தாண்டுக்கு ஒரு முறை வழங்கப்படும் மனித உரிமைகளுக்கான ஐக்கிய நாடுகளின் பரிசு வழங்கப்படும். மேலும் பல அரச மற்றும் அரச சார்பற்ற நிறுவனங்களும் இந்நாளில் பல முக்கிய நிகழ்வுகளை நடத்துவது வழக்கமாகும்.

## நோக்கம்

ஒவ்வொரு தனி மனிதனும் தான் வாழ்வதற்கான உரிமையை பெறுவதும், மற்ற மனிதரையும் வாழ விடும் நெறிமுறையை உணர்த்துவதே இப்பிரகடனத்தின் முக்கியக் கருத்தாகும். எல்லா மனிதர்களும் சுதந்திரமானவர்களாகவும், உரிமையிலும், கண்ணியத்திலும் ஒருவருக்கொருவர் சமமானவர்கள் என்பதை இப்பிரகடனம் வலியுறுத்துகிறது. இனம், நிறம், பாலினம், மொழி, மதம், அரசியல், நாடு, சமுதாய தோன்றல், சொத்து, பிறப்பு அல்லது சமூக உயர்வு போன்ற எந்த வித வேறுபாடுகளும் இன்றி ஒவ்வொரு மனிதனும் வாழ்வதன் அவசியத்தையும் உணர்த்தவே இந்நாள் கொண்டாடப்படுகிறது.

## வெளியிணைப்புகள்
* மனித உரிமைகள் நாள் (ஐநா) 

பகுப்பு:திசம்பர் சிறப்பு நாட்கள்
பகுப்பு:மனித உரிமைகள்
மண்வாசனை (அறிவியல்)

**மண்வாசனை** ( Petrichor) என்பது மழை நீர் உலர்ந்த மண் மீது விழும்போது ஏற்படும் வாசனையாகும். பல மனிதர்களுக்கு இந்த வாசனை பிடிக்கும். காய்ந்த மண் மீது மழைத்துளி படும்போது ஏற்படும் வேதிவினையால் இந்த வாசனை ஏற்படுகிறது.

மண்ணில் வாழும் இழைபாக்டீரியாக்கள் என்கிற நுண்ணுயிர்கள் வெளியிடும் சியோச்மின் என்னும் சேர்மத்தால் இந்த வாசனை ஏற்படுகிறது. தங்கள் இனத்தைப் பெருக்கும் நோக்குடன் காய்ந்த மண்ணில் இவை தங்கள் வித்துக்களை வெளியிடுகின்றன. மழை பெய்யும்போது மண்ணில் வேகமாக விழும் நீர்த்துளிகளால் இவ்வித்துகள் மண்ணில் இருந்து சிதறி இனவிருத்திக்காகக் காற்றில் பயணிக்கின்றன. அவற்றுள் சில நம் மூக்கை வந்தடைகின்றன. இது அல்லாது மழை பெய்வதற்கு முன் ஒரு வாசனை வரும். அது ஓசோனின் வாசனையாகும்.

மண்வாசனை, மரபணுக்கள் வழியாகக் கடத்தப்பட்டு மனிதர்களுக்குப் பிடித்தமான வாசனையாக உள்ளது.
## மேற்கோள்

பகுப்பு:மழை
பகுப்பு:நிலம்
முடிவுடன்-முடிவிணை நெறிமுறை

**முடிவுடன்-முடிவிணை நெறிமுறை** (ஆங்கிலத்தில் *end-to-end principle*)  என்பது மரபார்ந்த கணினி பிணைய வடிவமைப்பு நெறிமுறையாகும் . இக்கொள்கை ஒரு 1981 மாநாட்டு அறிக்கையில் ஜெரோம் ஹெச். சால்ஜர், டேவிட் பி. ரீட் மற்றும் டேவிட் டி. கிளார்க் ஆகியோரால் முதன்முதலில் வடித்து வழங்கப்பட்டது.. 

முடிவுடன்-முடிவிணை நெறிமுறை கூறுவதாவது, ஒரு பொது வலையமைப்பில், இயக்கிசார் செயல்கூறுகளை, வலையத்தின் இடைப்பட்ட முனைகளில் அல்லாமல் வலையத்தின் முடிமுனை உரைவிடங்களிலேயே, அவை அங்கிருந்தே முழுமையாகவும் சரியாகவும் செயல்படமுடியும் என்கிற நோக்கத்தில், உரைத்திருக்க வேண்டும்.
## குறிப்புகள்

## மேற்கோள்கள்

பகுப்பு:இணைய சமத்துவம்
அடுக்கு இணையம்

**அடுக்கு இணையம்** அல்லது **அடுக்கிவைத்த இணையம்** (ஆங்கிலத்தில் *Tiered Internet*) என்பது தொலைத்தொடர்பு வழங்கிகள் இணையப் போக்குவரத்தை பல அடுக்குகளில் பிரித்து நடத்த வழிவகை செய்ய உத்தேசிக்கப்பட்டுள்ள இணையக் கட்டமைப்பாகும். அதிவேக அடுக்குகள், ஒலி, ஒளிகளைப் பிரவகிக்கும் பெரு அகண்ட-அலைவரிசை இயக்கிகளைக் கொண்ட இணையதளங்களுக்கு என்று ஒதுக்கி தரப்படலாம்.

## மேற்கோள்கள்

## வெளி இணைப்புகள்
* Ars Technica article concerning tiered Internet service
* BBC article about the creator of the web's views on two-tiered Internet

பகுப்பு:இணைய சமத்துவம்
பகுப்பு:இணையம்
உலக சிரிப்பு நாள்

**உலக சிரிப்பு நாள்** (*World Laughter Day*) மே மாதத்தின் முதலாவது ஞாயிற்றுக்கிழமை அன்று கொண்டாடப்படும் ஒரு சிறப்பு நாள் ஆகும்.. இத்தினம் முதல் முதலாக சனவரி 10, 1988 இல் கொண்டாடப் பட்டது. இதை இந்தியாவின் மும்பையைச் சேர்ந்த டாக்டர் மதன் கதரியா ஆரம்பித்து வைத்தார். இவர் மும்பையைத் தலைமை இடமாகக் கொண்டு சர்வதேச நாடுகள் முழுக்க இயங்கி வரும் ‘லாப்டர் யோகா இயக்கத்தைத் (Laughter Yoga Moveement) தொடங்கியவர்.
## மேற்கோள்கள்

## வெளி இணைப்புகள்
* உலக சிரிப்பு தினம் 
* இன்று உலக சிரிப்பு தினம்

பகுப்பு:மே சிறப்பு நாட்கள்
பகுப்பு:சிறப்பு நாட்கள்
ஓ. தணிகாசலம் செட்டியார்

திவான் பகதூர் **ஓ. தணிகாசலம் செட்டியார்** (திசம்பர் 1874 – சூலை 21, 1929) என்பவர் நீதிக்கட்சியின் முன்னோடித் தலைவர்களில் ஒருவர். வழக்குரைஞராக இருந்தார். பேச்சாற்றலும் வாதத் திறமையும் கொண்டவர். நீதிக்கட்சி சார்பில் சட்ட மன்ற மேலவையில் இரண்டு முறை  உறுப்பினராக இருந்தார்.

1919 இல் சென்னை மாநகராட்சிக் குழுவின் உறுப்பினராகத் தேர்ந்தெடுக்கப் பட்டார். 1925 இல் சென்னை மாநகராட்சி தலைவராகவும் தேர்ந்தெடுக்கப் பட்டார். அக்காலத்தில் நடந்த பிராமணரால்லாத மாநாடுகள் பலவற்றில்  கலந்து கொண்டும் தலைமையேற்றும்  செயல்பட்டார். நீதிக்கட்சித் தலைவர் சர் பிட்டி தியாகராயரோடு இணைந்து பணியாற்றினார்.

அரசுப் பணியிடங்களைச் சமூக விகிதாச்சாரப்படி நிரப்பிப் பகிர்ந்தளிக்க வேண்டும் என்று 1921 ஆம் ஆண்டில் ஓ. தணிகாசலம் சென்னை சட்ட மன்ற மேலவையில் தீர்மானங்கள் கொண்டுவந்தார். அவை பிற்காலத்தில் 1928 ஆம் ஆண்டில் எஸ் முத்தையா முதலியார் கொண்டு வந்த வகுப்பு வாரி ஒதுக்கீட்டுக்கு அடிப்படையாக அமைந்தன.

நீதித் துறையில் முனிசீப் நியமன அதிகாரத்தை அரசே ஏற்று செயல்படுத்தவேண்டும் என்று 1921 ஆம் ஆண்டில் தீர்மானம் கொண்டு வந்தார். சென்னையில் தியாகராயர் நகர் பகுதியில் ஒரு தெருவுக்கு இவருடைய பெயர் சூட்டப்பட்டுள்ளது என்பது குறிப்பிடத்தக்கது.

## மறைவு
ஓ. தணிகாசலம் செட்டியார் தனது 54-ஆவது அகவையில் 1929 சூலை 21 இல் நீரிழிவு நோய் காரணமாகக் காலமானார்.

## மேற்கோள்கள்

* 
* 
*  

## வெளி இணைப்புகள்
* http://www.viduthalai.in/home/viduthalai/history-/39098-thirumagan-os-justice-party-tanikacalam-chettiar.html 
* http://www.viduthalai.in/e-paper/39208.html 

பகுப்பு:நீதிக்கட்சித் தலைவர்கள்
பகுப்பு:1929 இறப்புகள்
பகுப்பு:1874 பிறப்புகள்
பகுப்பு:தமிழ் வழக்கறிஞர்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:நீரிழிவு நோயால் இறந்தவர்கள்
இன்னர்வீல் சங்கம்

**இன்னர்வீல் சங்கம்** (Inner Wheel Club) என்பது ஒரு பன்னாட்டு அளவில் இயங்கிவரும் பெண்கள் சங்கம் ஆகும். இச்சங்கம் பன்னாட்டு ரோட்டரி சங்கத்துடன் நெருங்கிய தொடர்புடைய அமைப்பாகும் இவ்வமைப்பு ரோட்டரியன்களின் மனைவிமார்களைக் கொண்டது. இதன் நோக்கம் நட்பும், சேவையும் ஆகும்.

## வெளி இணைப்புகள்
*International Inner Wheel
*Association of Inner Wheel Clubs in Great Britain & Ireland
*Inner Wheel Australia
*Inner Wheel the Netherlands
*Inner Wheel Club of the Philippines 
*Inner Wheel Club of Switzerland & Liechtenstein (District 199)
**Inner Wheel Club, in Lausanne, on the shores of Lake Geneva (Switzerland) 
பகுப்பு:அமைப்புகள்
டப்ஸ்மாஷ்

டப்ஸ்மேஷ் என்பது திறன்பேசிகளில் இயங்கக்கூடிய பயன்பாடாகும். இது காணொளிகளை உருவாக்கி பகிர அனுமதிக்கிறது. பரவலாகா அறியப்பட்ட ஒலிப்பதிவுகளை பதிவிறக்கி, அதற்கேற்ப நுகப்பாவைகளை செய்து, அதை தாம் பேசுவதைப்போல காட்ட முடியும். எடுத்துக்காட்டாக, திரைப்பட வசனத்தை பின்னணியில் ஓடவிட்டு, திரையில் நம் முகத்தை காட்டி நாமே பேசியதைப் போல காட்ட முடியும். தமிழ் உள்ளிட்ட பல மொழிகளிரல், பிரபலமான ஒலிப்பதிவுகள் உள்ளன. பயனர்கள் தங்களுக்கு தெரிந்த ஒலிப்பதிவுகளையும் பதிவேற்றலாம்.

இது 2014, நவம்பர் 19ஆம் நாளில் வெளியானது.

## மேலும் பார்க்க
*ஸ்னாப்சாட்

## இணைப்புகள்
*
*Download on App Store
*Theappzine.com

பகுப்பு:பயன்பாடுகள்
பகுப்பு:நிகழ்படம்
பகுப்பு:மென்பொருள் தொடர்பான குறுங்கட்டுரைகள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
அயோடேட்டு

**அயோடேட்டு** (*Iodate*) என்பது அயோடிக் அமிலத்தினுடைய இணைப்புக் காரமாகும். அயோடேட்டு எதிர்மின் அயனியில் அயோடின் மூன்று ஆக்சிசன் அணுக்களுடன் பிணைக்கப்பட்டுள்ளது. இதனுடைய மூலக்கூறு வாய்பாடு IO3− ஆகும். அயோடேட்டு அயனியின் மூலக்கூறானது முக்கோண பட்டைக்கூம்பு வடிவமைப்பு கொண்டுள்ளது.
 
பெரயோடேட்டை தையோயீத்தருடன் சேர்த்து ஒடுக்க வினைக்கு உட்படுத்தி அயோடேட்டைத் தயாரிக்க முடியும். இவ்வினையில் சல்பாக்சைடு உடன்விளை பொருளாக கிடைக்கிறது.
 
அயோடேட்டு குழுவைக் கொண்ட வேதிச் சேர்மங்கள் ஒரே வகையான பண்புகளுடன் உள்ளன. எடுத்துக்காட்டாக, சோடியம் அயோடேட்டு, (NaIO3), வெள்ளி அயோடேட்டு (AgIO3) மற்றும் கால்சியம் அயோடேட்டு (Ca(IO3)2) ஆகியனவற்றைக் கூறலாம். இவ்வகை அயோடேட்டுகள் பொதுவாக குளோரேட்டுகளை ஒத்திருக்கின்றன. அயோடினுக்குப் பதிலாக குளோரின் என்பது மட்டுமே வேறுபாடாக இருக்கின்றது.
 
அமிலச்சூழலில் அயோடிக்கமிலம் உருவாகிறது. பொட்டாசியம் ஐதரசன் அயோடேட்டு (KH(IO3)2) என்பது பொட்டாசியம் அயோடேட்டு மற்றும் அயோடிக் அமிலத்தினுடைய  ஒர் இரட்டை உப்பு ஆகும். அதேவேளையில் இது ஒரு அமிலமாகவும் இருக்கிறது. அயோடின் மணிப்பொறி வினையில் அயோடேட்டுகள் பயன்படுத்தப்படுகின்றன. பொட்டாசியம் அயோடைடு போலவே பொட்டாசியம் அயோடேட்டும், கதிரியக்க அயோடின் ஈர்ப்பை எதிர்க்கும் முற்காப்பு நடவடிக்கையில் பயன்படுகிறது.

## ஆக்சி எதிர்மின்னயனிகள்

அயோடினால் −1, +1, +3, +5, அல்லது +7 என்ற ஆக்சிசனேற்ற நிலைகளை ஏற்க முடியும். மின்சுமை ஏதுமற்ற பலஅயோடின் ஆக்சைடுகள் அறியப்பட்டுள்ளன.

## மேற்கோள்கள்

பகுப்பு:ஆக்சி எதிர்மின்னயனிகள்
சோடியம் அயோடேட்டு

**சோடியம் அயோடேட்டு** *(Sodium iodate )* என்பது  NaIO3 என்ற மூலக்கூறு வாய்பாடுடன் கூடிய அயோடிக் அமிலத்தின் சோடியம் உப்பு ஆகும். இது ஒரு ஆக்சிசனேற்றியாகவும் ஆக்சிசன் ஒடுக்கிகளுடன் அல்லது எரியும் பொருட்களுடன் தொடர்பு கொள்ள நேரிடும்போது தீப்பிடித்து எரியக்கூடியதாகவும் உள்ளது.

## தயாரிப்பு
சோடியம் ஐதராக்சைடு போன்ற சோடியத்தைப் பகுதிப்பொருளாகக் கொண்டுள்ள காரங்கள் அயோடிக் அமிலத்துடன் வினைபுரிவதால் சோடியம் அயோடேட்டு கிடைக்கிறது.

:HIO3 + NaOH → NaIO3 + H2O

சூடாகவுள்ள அடர் சோடியம் ஐதராக்சைடு கரைசலுடன் அல்லது அதனுடைய கார்பனேட்டுடன் அயோடின் சேர்ப்பதன் மூலமாகவும் இதைத் தயாரிக்க முடியும்.

;3 I2 + 6 NaOH → NaIO3 + 5 NaI + 3 H2O

## வினைகள்
ஐப்போ குளோரைட்டுகள் அல்லது வேறு வலுவான ஆக்சிசனேற்றிகளால் நீர் கரைசலிலுள்ள சோடியம் அயோடேட்டை பர்ரயோடேட்டுகளாக ஆக்சிசனேற்றம் செய்ய முடியும்.

;NaIO3 + NaOCl → NaIO4 + NaCl

## பாதுகாப்பு
வெப்பம் (இயற்பியல், அதிர்வு, உராய்வு, எளிதில் எரியும் பொருட்கள், ஆக்சிசன் ஒடுக்கிகள், அலுமினியம், கரிமச் சேர்மங்கள்,   கார்பன், ஐதரசன் பெராக்சைடு, சல்பைடுகள் போன்றவை சோடியம் அயோடேட்டுடன் தொடர்பு கொள்வதை தவிர்க்க வேண்டியது முக்கியமான பாதுகாப்பு நடவடிக்கையாகும்.

## மேற்கோள்கள்

பகுப்பு:அயோடேட்டுகள்
பகுப்பு:சோடியம் சேர்மங்கள்
பகுப்பு:ஆக்சிசனேற்றிகள்
தேசிய அறிவியல் நாள் (இந்தியா)

thumbnail|சி. வி. இராமன்

**தேசிய அறிவியல் நாள்** (*National Science Day*) இந்தியாவில் பெப்ரவரி 28 ஆம் நாளில் ஆண்டு தோறும் கொண்டாடப்பட்டு வருகிறது.

தேசத்தலைவர்கள் மற்றும் தியாகிகளைக் கொண்டாடுவது போல அறிவியல் மேதைகளும் போற்றப்பட வேண்டும் என்ற கருத்தின் அடிப்படையில் 1987 - ஆம் ஆண்டு இந்தத் தேசிய அறிவியல் நாள் இந்திய அரசால் அறிமுகப்படுத்தப்பட்டது.

ஒவ்வொரு ஆண்டும் ஒரு குறிக்கோளை அடிப்படையாகக் கொண்டு இந்நாள் கொண்டாடப்படுகிறது. 2013-ம் ஆண்டிற்காக, "மரபணு மாற்றப்பட்ட பயிர்களும் உணவு பாதுகாப்பும்" (Genetically Modified Crops and Food Security) குறித்த கொள்கையை வலியுறுத்தப்படுகிறது.

## வரலாறு
இந்த தினம் கொண்டாடப்படும் வரலாறு மற்றைய தினங்களைப் போல அல்லாமல் வழக்கத்துக்கு மாறானது ஆகும். பொதுவாக தேசத்தலைவர்களின் பிறந்த மற்றும் நினைவு நாட்களே சிறப்பு நாட்களாக அறிவிக்கப்படும். இந்த இரண்டு வகையிலும் அல்லாமல் இந்திய மண்ணில் பிறந்து உலகம் போற்றும் வகையில் பல அரிய கண்டுபிடிப்புகளை ஆராய்ந்து வெளியிட்டவரும் சிறந்த இயற்பியல் மேதையுமான சர். சி. வி ராமன் தன்னுடைய நோபல் பரிசு பெற்ற ஆராய்ச்சி முடிவை வெளியிட்ட பிப்ரவரி 28 ம் தேதி தேசிய அறிவியல் தினம் என அறிவிக்கப்பட்டது.

சர். சி. வி. இராமன் தனது புகழ்பெற்ற ராமன் விளைவை (*Raman Effect*) இந்நாளிலேயே கண்டுபிடித்தார். இந்தக் கண்டுபிடிப்பு உலகளாவிய பெருமையை இந்தியாவிற்குப் பெற்றுத் தந்ததுடன் உயரிய விருதான நோபல் பரிசும் (1930) இவருக்கு கிடைத்தது. அந்நிகழ்வின் நினைவாகவும் அறிவியல் என்பது அடித்தட்டு மக்களையும் சென்றடைய வேண்டும் என்ற நோக்கோடும் இந்திய அரசு இந்நாளைத் தேசிய அறிவியல் நாளாகப் பிரகடனப்படுத்தியது.

## நோக்கம்
எந்த ஒரு நாகரீகத்திற்கும் அடிப்படையான அறிவியலின் சிறப்பை இளம் தலைமுறை மாணவர்களுக்கு கூறும் வகையிலும், நாட்டின் அனைத்து பகுதிகளிலும்
பல புதிய அறிவியல் சிந்தனைகளைக் கண்டறிவதும்,. அதனை தகுந்த  முறையில் பயன்பாட்டிற்கு கொண்டுவரவும், புதிய கண்டுபிடிப்புகளை வரவேற்பதுமே அறிவியல் அறிஞர்களுக்கு நாம் செலுத்தும் உண்மையான நன்றிக்கடன் என்பதை உணரச் செய்வதே இந்நாளின் நோக்கமாகும்.

## கருப்பொருள்
தேசிய அறிவியல் தினம் ஓவ்வொரு ஆண்டும் ஒரு கருப்பொருளின் அடிப்படையில் கொண்டாடப்படுகிறது.

## மேற்கோள்கள்

பகுப்பு:இந்திய தேசிய தினங்கள்
பகுப்பு:பெப்ரவரி சிறப்பு நாட்கள்
ஆஸ்கர் ஷிண்ட்லர்

**ஆஸ்கர் ஷிண்ட்லர்** (Oskar Schindler 28 ஏப்ரல் 1908 - 9 அக்டோபர் 1974) என்பவர் ஒரு ஜெர்மனியர். இவர் தொழிலதிபர், உளவாளி, நாசிக்கட்சி உறுப்பினர் என அறியப்படுகிறார். இவர் இனப்படுகொலையில் இருந்து 1200 யூதர்களை காப்பாற்றியதற்காக நினைவுக் கூறப்படுகிறார்.

ஜெர்மனியில் இட்லரின் நாசிக் கட்சி ஆட்சிக்கு வந்ததும், இவர் தன் வணிக ஆதாய நோக்கத்துக்காக அக்கட்சியில் சேர்ந்தார். போலந்து மீது இட்லர் 1939-ல் படையெடுத்து அதைக் கைப்பற்றினார். பிறகு ஷிண்ட்லரும் அங்கு போய்  ஒரு சமையல் பாத்திரத் தொழிற்சாலையை விலைக்கு வாங்கி இராணுவத்துக்கு சமையல் பாத்திரம் தயாரிக்கும் ஒப்பந்தத்தைப் பெற்றார். அந்தத் தொழிற்சாலையில் குறைந்த சம்பளத்தில் யூதர்களை வேலைக்கு அமர்த்திக்கொண்டார். அங்கு நாஜிக்கலால் யூதர்கள் இனப்படுகொலை கொலை செய்யப்படுவதையும் கண்டு மனம் வருந்தி தன்னிடம் வேலை செய்யும் யூதர்களையாவது காப்பாற்ற வேண்டும் என முடிவெடுத்தார்.

தனது பாத்திரத் தொழிற்சாலையை இராணுவத் தளவாட தொழிற்சாலையாக மாற்றிவிட்டதாக பொய்யாக அதிகாரிகளிடம் கூறி  தன் தொழிற்சாலையை செக்கோஸ்லேவியாவுக்கு மாற்றவும் தனக்குத் தேவையான தொழிலாளிகளைத் தெரிவுசெய்து அழைத்துச் செல்லவும்  இலஞ்சம் தந்து அனுமதி பெற்றார். பின் யூதத் தொழிலாளர்கள் அடங்கிய பட்டியல் ஒன்றைத்  தயாரித்தார். 'ஷிண்ட்லர்ஸ் லிஸ்ட்' என வரலாற்றில் இடம்பெற்றுள்ள அந்த பட்டியலில் சுமார் 1,200 பேர் இருந்தனர். உயிரைப் பணயம் வைத்து அவர்களை செக்கோஸ்லேவியாவுக்கு அழைத்துச் சென்று அவர்கள் அனைவர் உயிரையும் காப்பாற்றினார்.

இவர் செய்த உதவியை மறக்காமல் இவருக்கு யூதர்கள் இறுதி வரை நன்றியுடன் இருந்து உதவினர். 1968இல் இவருக்கு இஸ்ரேலில் சிவப்புக் கம்பள வரவேற்பு அளிக்கப்பட்டது. ஆஸ்கர் ஷிண்ட்லர் மறைந்தபின் அவரது விருப்பப்படி அவரது உடல் இஸ்ரேலில் உடல் அடக்கம் செய்யப்பட்டது.

இவரது வாழ்க்கை நிகழ்வுகளைத் தழுவி ஸ்டீவன் ஸ்பீல்பர்க் இயக்கிய 'ஷிண்ட்லர்ஸ் லிஸ்ட்' என்ற திரைப்படத்தை எடுத்தார். இத்திரைப்படம்  இத்திரைப்படம் 7 ஆஸ்கர் விருதுகளை வென்று புகழ்பெற்றது.
பகுப்பு:1908 பிறப்புகள்
பகுப்பு:1974 இறப்புகள்
அலுமினியம் ஒற்றைபுளோரைடு

**அலுமினியம் ஒற்றைபுளோரைடு** *( Aluminium monofluoride)  )* என்பது  AlF என்ற மூலக்கூறு வாய்பாடுடன் கூடிய வேதிச் சேர்மம் ஆகும். உயர்ந்த வெப்பநிலையில் அலுமினியம் முப்புளோரைடை உலோக அலுமினியத்துடன் வினைப்படுத்துவதன் மூலமாக குறிப்பிட்ட இனவரையரைக்குள் அகப்படாத இச்சேர்மத்தைத் தயாரிக்க முடியும். ஆனால் வெப்பநிலை குறைந்தவுடன் இச்சேர்மம் வினைபடு பொருட்கள் நிலைக்கு திரும்பிவிடுகிறது.  சிறப்பு அணுக்கூறுகளைப் பயன்படுத்தி அலுமினியம் (I) ஆலைடுகளில் இருந்து தருவிக்கப்படும் வழிப்பொருள் வகைகளில் நிலைப்புத் தன்மையை உண்டாக்க இயலும்.

இந்தச் சேர்மத்தின் மூலக்கூறுகள் விண்மீனிடை ஊடகத்தில் கண்டறியப்பட்டுள்ளன. அங்கு இவை பரந்த இடைவெளிகளில் காணப்படுவதால் மூலக்கூறிடை மோதல்கள் முக்கியத்துவம் பெறவில்லை.

## மேலும் காண்க
*அலுமினியம் ஒற்றைபுரோமைடு
*அலுமினியம் ஒற்றைகுளோரைடு
*அலுமினியம் ஓற்றையயோடைடு

## மேற்கோள்கள்

பகுப்பு:அலுமினியம்(I) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
அலுமினியம்(II) ஆக்சைடு

**அலுமினியம்(II) ஆக்சைடு** (*aluminium(II) oxide*) அல்லது **அலுமினியம் ஒற்றையாக்சைடு** அல்லது **அலுமினியம் மோனாக்சைடு** (*aluminium monoxide*) என்பது  அலுமினியம் மற்றும் ஆக்சிசன் இணைந்து உருவாகும் AlO என்ற மூலக்கூறு வாய்பாடுடன் கூடிய வேதிச் சேர்மம் ஆகும். இது மேல் வளிமண்டலத்தின் அலுமினிய குண்டு வெடிப்புக்கு பின்னரான வாயு நிலையிலும் விண்மீன் உட்கவர் அலைமாலையிலும் கண்டறியப்பட்டுள்ளது. 

## மேற்கோள்கள்

## இவற்றையும் காண்க
*அலுமினியம் ஆக்சைடு
*அலுமினியம்(I) ஆக்சைடு

பகுப்பு:அலுமினியம் சேர்மங்கள்
பகுப்பு:ஆக்சைடுகள்
ஜி. டி. கார் அருங்காட்சியகம்

**ஜி. டி. கார் அருங்காட்சியகம்** (*Gedee Car Museum*) என்பது தமிழ்நாட்டின் கோயமுத்தூர் நகரில்  அவினாசி சாலையில் ஜி.டி. நாயுடு அறக்கட்டளையால் துவக்கி நடத்தப்பட்டுவரும் விலை மதிப்புள்ள பழம்பெரும் கார்களுக்கான அருங்காட்சியகம் ஆகும். இங்கு சுமார் 60 பழங்காலக் கார்கள் காட்சிப்படுத்தப்பட்டுள்ளன. மேலும் இங்கு பெரியார் ஈ.வெ.ரா. தனது சுற்றுப் பயணத்துக்கு பயன்படுத்திய படுக்கை வசதியுடன் கூடுய  வாகனம், ஜி.டி. நாயுடுவின் யுனைடெட் மோட்டார் சர்வீஸ் நிறுவனம் சார்பில் கோவையில் இருந்து பழனிக்கு இயக்கி வந்த ஒரு பேருந்து போன்றவை இடம் பெற்றுள்ளன.

இவ்வருங்காட்சியகத்தில் அமெரிக்கா, ஜெர்மனி, இங்கிலாந்து, ஜப்பான், ஸ்பெயின் போன்ற பல்வேறு நாடுகளில் 1886-ம் ஆண்டு வடிவமைக்கப்பட்ட பென்ஸ் மோட்டார் வேகான் கார் முதல் நவீன கால பந்தயக் கார் என மிகப்பெரிய மோட்டார் வாகனத் தயாரிப்பு நிறுவனங்களால் தயாரிக்கப்பட்ட கார்கள் உள்ளன.

இங்குள்ள  சுமார் நூறு ஆண்டுகள் பழமை வாய்ந்த கார்கள் ஜி.டி.நாயுடு மற்றும் அவரது குடும்பத்தினரால் வாங்கிச் சேகரிக்கப்பட்டவை. சுமார்  8 பழமையான கார்கள் மட்டும் வேறுநபர்களிடம் இருந்து அருங்காட்சியகத்துக்காக பெறப்பட்டுள்ளன.

### காட்சியகம்

Gedee Car Museum 20221126 143955.jpg|1947 ஆஸ்டின் ஷீர்லைன் ஏ125
Gedee Car Museum 20221126 144509.jpg|1980 ஓல்ட்ஸ்மொபைல் டெல்டா 88
Gedee Car Museum 20221126 143349.jpg|கார் அருங்காட்சியகத்தின் உட்புறம்


## மேற்கோள்

## வெளியிணைப்புகள்
*ஜி. டி. கார் அருங்காட்சியக இணையதளம்
பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:கோயம்புத்தூர்
பன்னாட்டு ஜூனியர் சேம்பர்

**பன்னாட்டு ஜூனியர் சேம்பர்** (Junior Chamber International) சுருக்கமாக ஜே.சி.ஐ. என அழைக்கப்படும் அமைப்பு இலாப நோக்கற்ற பன்னாட்டு தன்னார்வ தொண்டு அமைப்பாகும். .இதில் 18 வயது முதல் 40 வயதுவரையிலான இளைஞர்கள் மட்டும் உறுப்பனராக இருக்கலாம்..இவவமைப்பில் 80 நாடுகளைச் சேர்ந்தவர்கள் உறுப்பினராக உள்ளனர். இதை ஒருங்கிணைக்க பன்னாட்டலவிலும்,தேசிய அளவிலும் அமைப்புகள் உள்ளன. இது 1944இல் மெக்சிகோவில் துவக்கப்பட்டது. இவ்வமைப்பு இளைஞர்களை பொதுச்சேவையில் ஈடுபடுவதையும், அவர்கள் நல்ல குடிமக்களாக இருப்பதையும் ஊக்குவிக்கம்விதமாக செயல்படுகிறது.
இது ஜே.சி.ஐ. ஓர்ல்டு என்ற பெயரில் ஆறு மொழிகளில் அரையாண்டு இதழை வெளியிடுகிறது. இவவமைப்பின் பன்னாட்டு ஆண்டுக்கூட்டமும், வட்டார ஆண்டுக்கூட்டமும், ஒவ்வோராண்டும் நவம்பர் மாதத்தில் நடக்கிறது.
## இந்தியவில்
இவ்வமைப்பு இந்தியாவில் 1949ஆம் ஆண்டு கல்கத்தாவில் துவக்கப்பட்டது. பின்னர் நாட்டின் பல இடங்களில் துவக்கப்பட்டு சுமார் ஆயிரத்துக்கு மேற்பட்ட கிளைகளுடன் 23 மண்டலங்களாக பிரிக்கப்பட்டு செயல்பட்டு வருகிறது.
## மேற்கோள்

பகுப்பு:அமைப்புகள்
உலூத்விக் சுத்ரூவ

**குசுத்தாவ் வில்கெல்ம் லூத்விக் ஸ்த்ரூவ** (**Gustav Wilhelm Ludwig Struve'', நவம்பர் 1, 1858 – நவம்பர் 4, 1920) என்பவர் [[உருசியப் பேரரசு|உருசிய]] [[வானியல் வல்லுநர்|வானியலாளர்]] ஆவார். [[உருசிய மொழி]]யில் இவர் **லியூத்விக் ஒத்தோவிச் ஸ்த்ரூவ** (''Людвиг Оттович Струве'') அல்லது **லியூத்விக் ஒத்தனோவிச் ஸ்த்ரூவ*' (*Людвиг Оттонович Струве'') என்றும் அழைக்கப்படுகிறார்.

## இளமைக்காலமும் கல்வியும்
லூத்விக் ஸ்த்ரூவ புனித பீட்டர்சுபர்க் நகரின் அருகேயுள்ள த்சார் கிராமத்தில் ஓட்டோ வொன் ஸ்ட்ரூவ், எமிலி திர்சன் ஆகியோருக்கு 1858 ஆம் ஆண்டில் பிறந்தார். இவர் தனது குடும்பப் பாரம்பரியத்தின் படி 1876 முதல் 1880 வரை தார்த்து பல்கலைக்கழகத்தில் (இன்றைய எசுத்தோனியாவில்) வானியல் கல்வி பயின்றார். பட்டப்படிப்புக்குப் பின்னர் தனது தந்தையாரின் கீழ் இயங்கி வந்த பூல்க்கோவா வான்காணகத்தில் பட்டப்பின் படிப்பைத் தொடர்ந்தார். 1883 இல் முனைவர் (PhD) பட்டம் பெற்றார். 1983 முதல் 1986 வரை பான், மிலன், பாரிஸ், லைப்சிக் ஆகிய இடங்களிலுள்ள வான்காணகங்களுக்கு சென்று ஆய்வுகளைத் தொடர்ந்தார். 1886 முதல் 1894 வரை தார்த்து வான்காணகத்தில் வானியலாளராகப் பணியாற்றினார். தனது ஐரோப்பியப் பயணங்களின் போது அவதானிக்கப்பட்ட தனது முடிவுகளைக் கொண்டு 1887 இல் habilitation (அறிவியலில் டாக்டர்) பட்டம் பெற்றார்.

## ஆய்வு

தந்தையின் இளைப்பாறலுக்கு சிறிது காலத்தின் பின்னர், 1894 இல் குஸ்தாவ் கார்கீவ் பல்கலைக்கழகத்தில் பணியாற்றச் சென்றார். அங்கு 1897 இல் வானியலிலும், புவியுருவவியலிலும் பேராசிரியராகவும், அங்குள்ள வான்கானகத்தின் இயக்குனராகவும் பதவியேற்றார். 1912 இல் கார்கீவ் பல்கலைக்கழகத்தில் இயற்பியல், மற்றும் கணித்த் துறையின் தலைவராக நியமிக்கப்பட்டார். 1919இல் சிம்பெரோபோலில் பேராசிரியரானார். அங்கு அவர் தாரிசு பல்கைக்கழகப் பேராசிரியரானார். 1920 இல் காலமானார்.

## வானியல் தகைமை
இவரது தந்தையார் தலையாட்ட மாறிலி குறித்து ஆய்வுசெய்ய, சூரியக் குடும்பப் பரிப்புகள் அனைத்திலும் இவர் ஆய்வு மேற்கொண்டார்.இவர் விண்மீன்களின் பரிப்பாய்விலும் இருப்புகளாய்விலும் ஈடுபட்டு நம் பால்வழியின் சுழல்வீதத்தை/சுழல்வேகத்தை மதிப்பீடு செய்தார். மேலும் இவர் முழு நிலா ஒளிமறைப்பின்போது நிகழும் விண்மீன் மறைப்பில் சிறப்புப் பயிற்சி உடையவர்.இவர் வான்புள்ளியியலிலும் சூரியப் பரிப்பிலும் (இயக்கத்திலும்) புலமைச் சான்றவர்.

## மேற்கோள்கள்

பகுப்பு:உருசிய வானியலாளர்கள்
பகுப்பு:1858 பிறப்புகள்
பகுப்பு:1920 இறப்புகள்
யோகா தில்லைநாதன்

**யோகா தில்லைநாதன்** ஒரு வானொலிக் கலைஞர். சிறந்த நாடகக் கலைஞர். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். குழந்தைக் கலைஞராக தனது ஐந்தாவது வயதிலேயே இலங்கை வானொலியில் இணைந்து கொண்டவர். 1966 இல் பகுதிநேர அறிவிப்பாளராக தமிழ் வர்த்தக சேவையில் இணைந்து படிப்படியாக உயர்ந்து இறுதியில் கட்டுப்பாட்டாளராகப் பணியாற்றியவர். இலங்கை வானொலியில் பூவும் பொட்டும், மணி மலர், இசையும் கதையும், போன்ற பல நிகழ்ச்சிகளின் தயாரிப்பாளராக இருந்தவர். 35 ஆண்டுகள் ஒலிபரப்புத் துறையில் அதனையே தனது முழுநேரத்  தொழிலாக ஏற்றுப் பணியாற்றியவர். இவர் 1985 இல் இங்கிலாந்துக்குப் புலம் பெயர்ந்து 1988 இல் ஸ்பெக்கரம் அனைத்துலக வானொலியிலும், 1989 இல் சன்றைஸ் வானொலியிலும் தனது தனித்துவமான தமிழ்சேவையை ஆரம்பித்தவர். இவரது கானக்குயில் நிகழ்ச்சி சர்வதேசப் புகழ் பெற்றது.

## நடித்த திரைப்படம்
* டாக்ஸி ட்ரைவர்
* நெஞ்சுக்கு நீதி
* குத்து விளக்கு 
* பொன்மணி

## வெளி இணைப்புகள்
* வானொலி நாடக நூல்கள் - சில மனப்பதிவுகள்

## மேற்சான்றுகள்

பகுப்பு:ஈழத்து வானொலிக் கலைஞர்கள்
எளிய குலம்

கணிதத்தில் **எளிய குலம்** (*trivial group*) என்பது ஒரேயொரு உறுப்பைக்கொண்ட குலமாகும். எளிய குலங்கள் அனைத்தும் சம அமைவியமானவை. எளிய குலத்திலுள்ள அந்த ஒரு உறுப்பு அக்குலத்தின் முற்றொருமை உறுப்பாகும். இந்த முற்றொருமை உறுப்பின் குறியீடுகள்: 0, 1, *e* . இக்குலத்தின் செயலி ∗ எனில் .

எளிய குலமும் வெற்றுக் கணமும் ஒன்றல்ல; இரண்டும் வெவ்வேறானவை. வெற்றுக் கணத்தில் உறுப்புகளே கிடையாது, அதாவது அதில் முற்றொருமை உறுப்பு இல்லை; எனவே அது வெற்றுக்கணம் ஒரு குலமாகாது.

ஒரு குலம் *G* இன் முற்றொருமை உறுப்பு மட்டும் கொண்ட குலம் *G* இன் உட்குலமாக இருக்கும் என்பதால், எளிய குலமானது *G* இன் ”எளிய உட்குலம்” என அழைக்கப்படுகிறது.

ஒரு குலத்திற்கு ”எளிதற்ற தகு உட்குலங்களே இல்லை”யெனக் கூறப்பட்டால், எளியகுலம் மற்றும் அதேகுலம் *G* மட்டுமே அக்குலத்தின் உட்குலங்கள் எனப் பொருளாகும்.

## பண்புகள்
எளிய குலம் முதலாம் வரிசை சுழற்குலமாகும். இதனால் எளிய குலத்தினை Z1 அல்லது C1 என்றும் குறிக்கலாம். எளிய குலத்தின் செயலி ”கூட்டல்” எனில் அது ”0” எனக் குறிக்கப்படும். எளிய குலத்தின் செயலி ”பெருக்கல்” எனில் அது ”1” எனவும் குறிக்கப்படும்.

## மேற்கோள்கள்
*

பகுப்பு:குலக்கோட்பாடு
இந்திரன் பழி தீர்த்த படலம்

**இந்திரன் பழி தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் முதல் படலமாகும். 

## சுருக்கம்
இப்படலத்தில் தேவலோகத்தின் அரசனான இந்திரனை காணவந்த தேவ குருவான பிரகஸ்பதி, இந்திரன் தேவமகளீர்களுடன் இருப்பதைக் கண்டு சினம்கொண்டு சென்றுவிடுகிறார். அதன் பின் தேவர்கள் மூலம் குரு வந்ததை அறிந்த இந்திரன் அவரைக் காண ஐராவதமாகிய தனது வாகனத்தில் செல்கிறான். குருவைக் காண இயலாத இந்திரன், பிரம்மாவின் ஆலோசனைப்படி அரக்கன் துவஷ்டா என்பவரின் மகனான விஸ்வரூபன் என்பவரை தேவர்களின் குருவாக ஆக்கினார். 

கோபம் கொண்டு சென்றுவி்ட்ட பழைய குருவான பிரகஸ்பதியை சமாதனம் செய்ய இந்திரன் யாகம் செய்ய தீர்மானித்தார். ஆனால் அரக்கர் குலத்தினை சார்ந்தவர் என்பதால் விஸ்வரூபன் அரக்கர்கள் வாழ்வதற்கு ஏற்றவாறு மந்திரத்தினை மாற்றி யாகம் செய்தார். இதனை அறிந்த இந்திரன் விஸ்வரூபனை வஜ்ராயுதத்தினால் தாக்கி அழித்தார். ஆனால் துவஷ்டா யாகமொன்றினை செய்து இந்திரனை அழிக்க ஒரு அரக்கனை உருவாக்கினார். அவனுக்கு விஸ்வரூபன் என தன் மகன் பெயரையே இட்டார். விஸ்வரூபன் இந்திரனை தாக்கும் பொழுது இந்திரன் மயங்கிவிழுந்தார். 

இந்திரன் இறந்துவிட்டதாக எண்ணிய விஸ்வரூபன் அவ்விடம் விட்டு சென்றார். பின் மயக்கத்திலிருந்து எழுந்த இந்திரன், திருமால் கூறியவாறு ததிசி முனிவருடைய எலும்பினை வஜ்ஜிராயுதமாக பெற்றுக்கொண்டார். அதனைக் கொண்டு விஸ்வரூபனை அழித்தார். அதன் காரணமாக பிரம்மஹத்தி தோசம் எனும் கொலைப் பாவம் இந்திரனை பற்றிக் கொண்டது. அதனை தீர்க்க பூமிக்கு வந்தார்.

கடம்ப வனத்தில் ஒரு லிங்கத்தினையும், குளத்தினையும் கண்டார். அந்த குளம் தாமரைகள் நிறைந்ததாக இருந்தது. அந்தக் குளத்தில் குளித்து, லிங்கத்திற்கு பூசை செய்து தன்னுடைய பிரம்மஹத்தி தோசத்தினை போக்கிக் கொண்டார். உடன் வந்த தேவர்களில் சிற்பியான விஸ்வகர்மாவை அவ்விடத்தில் உள்ள இறைவனுக்காக கோயில் அமைக்க கூறினார். விஸ்வகர்மா லிங்கத்திற்கு எட்டு யானைகள் தாங்கும் விமானத்தினை உருவாக்கினார். இந்திரனும், இந்திரானியும், தேவர்களும் இறைவனை வழிபட்டனர்.

அத்தலத்தில் இருந்த இறைவன் சொக்கநாதன் எனவும், சோமசுந்ததர் என்றும் அழைக்கப்பட்டார். 

## காண்க

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
மே 2015

**மே 2015** (*May 2015*), 2015 ஆம் ஆண்டின் ஐந்தாவது மாதமாகும்.

## சிறப்பு நாட்கள்
*மே 1 - மே நாள்
*மே 1 - உமாபதி சிவாச்சாரியார் குருபூசை
*மே 2 - இசைஞானியார் நாயனார் குருபூசை
*மே 3 - திருக்குறிப்புத் தொண்ட நாயனார் குருபூசை
*மே 4 - சித்திரா பௌர்ணமி
*மே 12 - திருநாவுக்கரசர் குருபூசை

## நிகழ்வுகள்

## இறப்புகள்
*மே 18 - அருணா சான்பாக், இந்திய செவிலியர், வன்புணர்ச்சிக்குள்ளானவர்.
*மே 21 - டேவிட் பிளேக், இங்கிலாந்துத் துடுப்பாட்ட வீரர் (பி. 1925)
*மே 23 - ஜான் ஃபோர்ப்ஸ் நாஷ், நோபல் பரிசு பெற்ற அமெரிக்க கணிதவியலாளர் (பி. 1928)
*மே 30 - அஸ்மத் ரனா, பாக்கித்தானிய துடுப்பாட்டக்காரர் (பி. 1951)

பகுப்பு:2015
2015
ஜோஹன் பாயர்

**ஜோஹன் பாயர்** (**Johann Bayer** ;1572 &ndash; மார்ச் 7, 1625) செருமானிய வானியலாளரும் வழக்குரைஞரும், வரைபடவியலாளரும் ஆவார். இவர் 1572இல் செருமனியில் உள்ள ரைன் நகரில் பிறந்தார். தனது இருபதாவது வயதில் 1592 இல் இங்கோல்ஸ்டாடிட் பல்கலைகழகத்தில் தத்துவம் மற்றும் சட்டம் படித்தார். பின்னர் ஆக்ஸ்பர்க் நகருக்கு குடிபெயர்ந்தார்.  1612 இல் நகராண்மைக் கழக வழக்குரைஞராக ஆனார்.
 
தொழில்முறையில் வழக்குரைஞரான பாயர் தொல்லியல் அகழ்வாய்வு, கணிதம், வானியல் போன்ற பல துறையிலும் ஆர்வம் மிக்கவராக இருந்தார். ஆயினும் இவரது வானவியல் ஆய்வால் குறிப்பாக விண்மீன் குழுவின் நிலைகளை ஆய்வு செய்ததால் தான் பெரிதும் அறியப்படுகிறார். இறுதி வரை திருமணமே செய்யாது வாழ்ந்த பாயர் 1625 இல் இறந்தார். 

இவர் 1603இல் முன்-தொலைநோக்கிக் கால வானியல் அட்டவணையை வெளியிட்டார். அதில் இவர் டைக்கோ பிராகி 1602இல் வெளியிட்ட அட்டவணையில் உள்ளதைவிட கூடுதலாக 1000 விண்மீன்களையும் 12 விண்மீன்குழுக்களையும் சேர்த்தார். இவர்தான் விண்மீன்களைக் கிரேக்க எழுத்துப் பெயரிட்டு அழைக்கும் முறையை உருவாக்கினார்.

உயர்பொலிவுள்ள விண்மீன்களை ஆல்ஃபா எனவும் அடுத்த தரநிலைப் பொலிவுள்ள விண்மீன்களை பீட்டா எனவும் இவரிட்ட பெயரீடு இன்றளவும் வழக்கில் உள்ளது. இதன்படி அக்குவிலா விண்மீன்குழுவில் உள்ள உயர்பொலிவுள்ள விண்மீன் ஆல்ஃப் அக்குவிலா என்று அழைக்கப்படுகிறது.

நிலவின் குழிப்பள்ளம் ஒன்று  பாயார்க் குழிப்பள்ளம் என இவரது பெயரால் அழைக்கப்படுகிறது.

## மேற்கோள்கள்

## வெளியிணைப்புகள்
* Full digital facsimile , 
* Johann Bayer: Uranometria
* URANOMETRIA - Johann Bayer (1603)

பகுப்பு:செருமானிய வானியலாளர்கள்
பகுப்பு:1572 பிறப்புகள்
பகுப்பு:1625 இறப்புகள்
குழந்தைப் போராளி (நூல்)

**குழந்தைப் போராளி** (Child Soldier) சைனா கெய்ரெற்சி என்பவரால் எழுதப்பட்டு, சுவிஸ் தேவாவினால் 'குழந்தைப் போராளி' என்ற பெயரில் தமிழில் மொழிபெயர்க்கப்பட்ட ஒரு நூல் ஆகும். இந்நூல் ஜெர்மன், பிரான்ஸ், ஜப்பான், சைனா ஆகிய மொழிகளிலும் மொழிபெயர்க்கப்பட்டது. 1976 இல் உகாண்டாவில் துற்சி இனத்தில் பிறந்த சைனா கெய்ரெற்சி என்ற பெண் குழந்தை தன் வீட்டிலும், வெளியிலும் துன்புறுத்தப்பட்டு குழந்தைப் போராளியாக, கட்டாயமாக இராணுவத்தில் இணைக்கப்பட்ட பின் எண்ணிலடங்காத கொடுமைகளை அனுபவித்தாள். சைனாவின் மனநிலை பிறழ்ந்த நிலையில் சிகிச்சைக்கு மனநல மருத்துவரிடம் சென்ற போது, மருத்துவர் சைனாவின் நினைவுக்கு எட்டியவரை அவரது சிறுவயது ஞாபகங்கள் முதல் தற்போதைய நிலை வரை எல்லாவற்றையும் எழுதச் சொன்னார். மருத்துவரின் வேண்டுகோளுக்கு இணங்க சைனா எழுதியவையே 'குழந்தைப் போராளி' என்ற நூலாக வெளிவந்தது.

சைனா கெய்ரெற்சி 2001 இல் தனது 24வது வயதில் இப்புத்தகத்தை எழுதினார். இதில் மூன்று பாகங்கள் உள்ளன. சைனாவின் 9 வயது வரையிலான பிஞ்சு வயதுப் பருவம் முதல் பாகத்திலும், குழந்தைப் போராளியாக 19 வயது வரை NRA படையில் இருந்த அவரது அனுபவங்கள் இரண்டாம் பாகத்திலும், அரசியல் கைதியாக தென்னாப்பிரிக்காவிற்கு தப்பித்து ஓடி டென்மார்க்கில் அகதியாக புகுந்தது வரையிலான பகுதி மூன்றாம் பாகத்திலும் விவரிக்கப்பட்டுள்ளது.

## மேற்கோள்கள்

## வெளி இணைப்புகள்
* குழந்தைப் போராளி 
* குழந்தைப் போராளி: சில குறிப்புகள் 
* சைனா கெய்ரெற்சியின் "குழந்தைப் போராளி" 
* ‘குழந்தைப் போராளி’ நூல் வெளியீட்டு நிகழ்வு 
* Ich konnte einfach nicht nein sagen

பகுப்பு:தமிழ் மொழிபெயர்ப்பு நூல்கள்
பகுப்பு:நாட்குறிப்புகள்
பகுப்பு:2008 தமிழ் நூல்கள்
அ. மா. சாமி

**அ. மா. சாமி** (மே 7, 1935 – அக்டோபர் 8, 2020) என்று அறியப்படும் **அருணாசலம் மாரிசாமி** தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.

## பிறப்பும் படிப்பும்
முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.

## படைப்புகள்
சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி  எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார். தினத்தந்தி நாளிதழில் நீண்டகாலம் தொடராக வந்த கன்னித்தீவு படக்கதை இவரது படைப்பே ஆகும்.

# தமிழ் இதழ்கள் தோற்றம்-வளர்ச்சி  
# திருக்குறள் புதிய உரை 

### குரும்பூர் குப்புசாமி என்ற பெயரில் எழுதியவை
; கதை 
# தீபா

## மறைவு
அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.

## எழுதிய முக்கிய நூல்கள்
*ஆதித்தனார் போராட்ட வாழ்க்கை (2014)
*சிவந்தி ஆதித்தனார் சாதனைச் சரித்திரம் (2013)
*தமிழ் இதழ்கள் தோற்றம்-வளர்ச்சி (1987)
*திராவிட இயக்க இதழ்கள்
*நாம் தமிழர் இயக்கம்
*வரலாறு படைத்த தினத்தந்தி
*திருக்குறள் செம்பதிப்பு
*தமிழ் இதழ்கள் வரலாறு
*இந்திய விடுதலைப் போர் செந்தமிழ் தந்த சீர்
*இந்து சமய இதழ்கள்
*தமிழ் இசுலாமிய இதழ்கள்
*தமிழ் கிறித்தவ இதழ்கள்
*19 ஆம் நூற்றாண்டு தமிழ் இதழ்கள்

## விருதுகள்
* மூத்த இதழாளர் விருது (தமிழ் நாடு அரசு)
* பெரியார் விருது (முதல்வர் கருணாநிதி)
* சிறந்த இதழாளர் விருது (சென்னைப் பல்கலைக் கழகம்)

## மேற்கோள்கள்

## வெளி இணைப்புகள்
*இருண்ட வரலாறு ஒளி பெற்றது! 

பகுப்பு:1935 பிறப்புகள்
பகுப்பு:2020 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழ் இதழியல்
பகுப்பு:திருக்குறள் உரையாசிரியர்கள்
கனகசுந்தரசுவாமி வீரவாகு

**கனகசுந்தரசுவாமி வீரவாகு** (*Kanagasundaraswami Veerabahu*, 30 சூன் 1948 - 17 பெப்ரவரி 2015) இலங்கைத் தமிழ் அரசியல்வாதியும், மாகாணசபை உறுப்பினரும் ஆவார்.

புதுக்குடியிருப்பு கிராம அலுவலராகப் பணியாற்றிய கனகசுந்தரசுவாமி வீரவாகு 2013 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக முல்லைத்தீவு மாவட்டத்தில் போட்டியிட்டு 8,702 வாக்குகள் பெற்று வட மாகாண சபைக்குத் தெரிவானார். இவர் வடமாகாண சபை உறுப்பினராக வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் 2013 அக்டோபர் 11 அன்று பதவியேற்றார். இதன் பின்னர் அமைக்கப்பட்ட வட மாகாண சபையில் இவர் சுற்றுச் சூழல் பாதுகாப்பு, விவசாயம், கால்நடை வளர்ப்பு, நீர்ப்பாசன மற்றும் சுற்றாடல் அமைச்சில் உதவி அமைச்சராக நியமிக்கப்பட்டார்.

## மறைவு
புற்றுநோயால் பாதிக்கப்பட்ட கனகசுந்தரசுவாமி வவுனியாயில் உள்ள தனியார் மருத்துவமனையில் சிகிச்சை பெற்று வந்தார். பின்னர் இவர் யாழ்ப்பாணம் பொது மருத்துவமனைக்குக் கொண்டு செல்லப்பட்டு 2015 பெப்ரவரி 17 இல் காலமானார்.

## மேற்கோள்கள்

பகுப்பு:1948 பிறப்புகள்
பகுப்பு:2015 இறப்புகள்
பகுப்பு:வட மாகாண சபை உறுப்பினர்கள்
பகுப்பு:முல்லைத்தீவு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
சைனா கெய்டெட்சி

**சைனா கெய்டெட்சி** (*China Keitetsi*, பிறப்பு: 1976) என்பவர் உகாண்டாவைச் சேர்ந்த ஒரு செயற்திறனாளரும், குழந்தைப் போராளிகளின் அவல நிலையை வெளிக்கொணரப் பெரிதும் பரப்புரை செய்து வருபவரும் ஆவார்.. குழந்தைப் போராளியாக இருந்த இவரின் நினைவுக் குறிப்புகள் பிரெஞ்சு, இடாய்ச்சு, சப்பானிய, சீன, மற்றும் பல மொழிகளில் மொழிபெயர்க்கப்பட்டுள்ளன.

இவர் தனது ஒன்பதாவது வயதில் அரசை எதிர்த்துப் போராடிய யோவேரி முசவேனியின் தலைமையிலான என்ஆர்ஏ என்ற தேசிய எதிர்ப்பு இராணுவத்தில் அரச எதிர்ப்புப் படையில் குழந்தைப் போராளியாக சேர்க்கப்பட்டார். அப்போது முதல் 1995 வரை அப்படையில் பணியாற்றியவர் பின்னர் உகண்டாவிலிருந்து தென்னாப்பிரிக்காவிற்குத் தப்பியோடினார். அங்கும் உகாண்டாவின் உளவுப் படையினரால் வேட்டையாடப்பட்டவர் 1999 இல் டென்மார்க் நாட்டில் அகதியாகத் தஞ்சம் புகுந்தார். தற்போது உகண்டாவில் சர்வதேச தொண்டு நிறுவனங்களின் உதவியுடன் குழந்தைப் போராளிகளுக்கான மறுவாழ்வு இல்லம் ஒன்றை நடத்தி வருகிறார்.

## மேற்கோள்கள்

## வெளி இணைப்புகள்
* Interview med China Keitetsi
* China Keitetsi - eine ehemalige Kindersoldatin aus Uganda 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:உகாண்டா மக்கள்
பகுப்பு:பெண் எழுத்தாளர்கள்
இயேசு கோவிலைத் தூய்மைப்படுத்தல்

இயேசுவின் காலத்தில் எருசலேம் தேவாலயத்தை வணிகத்தலம் போல மாறியிருந்ததைக் கண்டு அங்கிருந்தவர்களைச் சாட்டையால் அடித்து துரத்திய நிகழ்வை கூறுவது **இயேசு கோவிலைத் தூய்மைப்படுத்தல்** நிகழ்வாகும். இந்நிகழ்வு விவிலியத்தின் புதிய ஏற்பாட்டில் மத்தேயு  21:12-17, மாற்கு 11:15-19, லூக்கா 19:45-48, யோவான் 2:13-22 ஆகிய  நற்செய்தி வசனங்களில் குறிப்பிடப்பட்டுள்ளது.

## கோவிலைத் தூய்மைப்படுத்தல்

இயேசு கோவிலைத் தூய்மைப்படுத்தல் நிகழ்வை பற்றி நற்செய்தியாளர் யோவான் குறிப்பிட்டுள்ளவை

*யூதர்களுடைய பாஸ்கா விழா விரைவில் வரவிருந்ததால் இயேசு எருசலேமுக்குச் சென்றார்;கோவிலில் ஆடு, மாடு, புறா விற்போரையும் அங்கே உட்கார்திருந்த நாணயம் மாற்றுவோரையும் கண்டார்;அப்போது கயிறுகளால் ஒரு சாட்டை பின்னி, அவர்கள் எல்லாரையும் கோவிலிலிருந்து துரத்தினார்; ஆடு மாடுகளையும் விரட்டினார்; நாணயம் மாற்றுவோரின் சில்லறைக் காசுகளைக் கொட்டிவிட்டு மேசைகளையும் கவிழ்த்துப்போட்டார்.
அவர் புறா விற்பவர்களிடம், "இவற்றை இங்கிருந்து எடுத்துச் செல்லுங்கள்; என் தந்தையின் இல்லத்தைச் சந்தை ஆக்காதீர்கள்" என்று கூறினார்.
அப்போது அவருடைய சீடர்கள். "உம் இல்லத்தின் மீதுள்ள ஆர்வம் என்னை எரித்துவிடும்" என்று மறைநூலில் எழுதியுள்ளதை நினைவு கூர்ந்தார்கள்.*
--- யோவான் 2:13-17
## ஆதாரங்கள்
திருவிவிலியம் மத்தேயு  21:12-17, மாற்கு 11:15-19, லூக்கா 19:45-48, யோவான் 2:13-22

## மேற்கோள்கள்

பகுப்பு:நற்செய்தி நிகழ்வுகள்
பகுப்பு:இயேசு
பகுப்பு:புதிய ஏற்பாடு
பகுப்பு:யோவான் நற்செய்தி
பகுப்பு:லூக்கா நற்செய்தி
இராமநாதன் இந்து மகளிர் கல்லூரி, கொழும்பு

**இராமநாதன் இந்து மகளிர் கல்லூரி** (*Ramanathan Hindu Ladies College*) இலங்கை தலைநகர் கொழும்பில் அமைந்துள்ள ஒரு இந்துப் பெண்கள் பாடசாலை ஆகும். 1981 சனவரி 19 அன்று 26 மாணவிகளுடனும் 2 ஆசிரியர்களுடனும் கொழும்பு, பம்பலப்பிட்டியில் ஆர். ஏ. டீ. மெல் மாவத்தையில் (முன்னைய டுப்பிளிகேசன் வீதி) இப்பாடசாலை அமைந்துள்ளது. இது 2006ஆம் ஆண்டில் அது 89 ஆசிரியர்களையும் 1600 மாணவிகளையும் கொண்டதாக வளர்ச்சியடைந்தது. இதற்கான நிலத்தை அன்றைய புதிய கதிரேசன் கோவிலின் தர்மகர்தாவான பழனியப்பாச் செட்டியார் கோவில் நந்தவனத்தின் ஒரு பகுதியை கல்வித்தேவைக்கு என ஒதுக்கினார். 

## நோக்கு
ஆரோக்கியமான உடல், உள, சமூக, ஆன்மீக நன்னிலையைக் கொண்டு விளங்கும் நற்பிரஜைகளைக்  இந்து தமிழ் கலாச்சாரப் பின்னணிகளின் துணையோடு உருவாக்கித் தன்னிறைவுள்ள இலங்கையைக் காணுதல்

## இலக்கு
மாறி வரும் சவால்களுக்கு முகம் கொடுக்கத் தக்க உலக மயமாதலுக்கு இசைவாகக் கூடிய ஆளுமை மிக்க மாணவர்களை உன்னதமான கற்றல் கற்பித்தல் முறைகளினூடும் சிறப்பான ஆசிரிய மாணவ உறவு முறை மூலமும் உருவாக்குதல்.

## உசாத்துணை
இமயம், முத்துவிழாச் சிறப்பு மலர் (1981-2011)

பகுப்பு:கொழும்பு மாவட்டப் பாடசாலைகள்
பகுப்பு:கொழும்புத் தமிழ்ப் பாடசாலைகள்
பகுப்பு:இலங்கையின் இந்துப் பாடசாலைகள்